LidanRubinov/Halacha-QA huggingface dataset:
שאלה: סחורה בפירות שביעית: בספר קטיף שביעית בעמוד 270 נמנו מקרים בהם כסף לא נתפס בקדושת שביעית. בשני המקרים הראשונים אוצר בי"ד והבלעה ידוע לי שאין איסור סחורה וממילא לא שייך שהכסף יתפס בקדושה. א: לגבי כרטיס אשראי, אמנם אין דבר היכול להיתפס בקדושה כפי שנכתב בהערה 26 אך שאלתי היא האם יש איסור סחורה באופן זה? ב: בת מראש אין איסור סחורה בכלל? מה המקור לכך? בשו"ת אז נדברו המצוין לא מצאתי נימוק ומקור. ג: וכן לגבי קניה בהקפה. אין בזה איסור סחורה? מהמקורות שלפני איני מצליח לישב הענין. אודה לעזרת כבודו.
תשובה: וברכת ד' כידוע נחלקו הראשונים האם הבלעה זה פתרון רק לכסף או שגם פותר את בעיית הסחורה. כל הנאמר שם הוא לגבי דמי שביעית ואלו מקרים שדמי שביעית לא נתפסים, אין שם דיון על בעיית הסחורה, אפשר לפתור אותה במספר אפשרויות. בברכת התורה והארץ יהודה הלוי עמיחי מכון התורה והארץ
שאלה: האיש והאישה בנר חנוכה - המשך: ישר כוח על התשובה המפורטת - ובפרט על החידוש מהתבואות שור. ביחס לתשובה 2 אבקש להעיר - לפי זה יוצא שכל נידון הפוסקים אם ימנה את אשתו להדליק (כשחוזר מאוחר) או שמא מצוה בו יותר וכו, הוא רק רלוונטי רק אם נניח שהוא יכול להדליק לאחר שהיא הדליקה - שהרי אם הוא לא יכול להדליק לאחר שהיא הדליקה, בע"כ שהדיון לא רלוונטי, שהרי בין כה וכה היא חייבת להדליק בזמן, וממילא לאחר שהיא תדליק - הוא כבר לא יכול להדליק! השאלה נשאלה בהמשך לשאלה "האיש והאישה בנר חנוכה"
תשובה: לשואל, אכן, בתשובת הרב יעקב אריאל שציינתי הוא מחדש שלפי הפוסקים המתירים לאיש ולאישה להיפרד זה מזה בהדלקתם, כאשר הם נמצאים במקומות שונים והתכוונו שלא לצאת ידי חובה זה מזו ולהיפך, הוא הדין כאשר הם נמצאים באותו מקום אך מדליקים בזמנים שונים. אני לא בטוח שזו אוקימתא אפשרית בדברי כל אלו שדנו בנושא, שאולי חולקים גם על דבריו שהזכרתי בתשובה הקודמת וסוברים שגם כאשר הבעל מאחר רק הוא ידליק.
שאלה: הדלקת נרות בבית מתחת לאדמה: אני ובעלי גרים בדירה מטר מתחת לאדמה.חלונות הבית אינם משקיפים לגובה הרחוב. היכן עלינו להניח את החנוכיה בכדי לצאת ידי חובה?
תשובה: להדליק בכניסה לבית מבחוץ, או לכניסה לחצר. ואם אין רואים - בני הבית רואים את ההדלקה.
שאלה: סכין בשרי שחתכו בו בצל ושום: סכין בשרי שחתכו בו בצל ושום ולאחר מכן חתכו ירקות למרק, האם הירקות הופכות לבשרי?
תשובה: אם לא השתמשו בו ב24 השעות האחרונות לבשר חם - הירקות נשארו פרווה. הרחבה: בסימן צו כותב הש"ך (סק"ו) שסכין שאינו בן יומו לא אוסר ירקות שאינם חריפים. על כן, אם הסכין לא נגע בבשר חם ב24 השעות שלפני חיתוך הירקות - אין הוא נותן טעם בירקות. חיתוך הבצל שום לא משנה את הדין, והסכין ימשיך להיות מוגדר כ"אינו בן יומו" (ש"ך סימן קכב, ב). הרב עודד מילר
שאלה: המילה א-לוקים: האם כאשר אני מדבר עם אנשים או קורא בספרי חול או ספרי קודש שהם לא סידור תפילה או ספר תורה- מותר לי לומר א-לוקים עם האות ה' או שזה אסור וצריך לומר רק עם האות ק?
תשובה: בדיבור רצוי להזהר לא להזכיר שם ד' לבטלה וכן בספרי חול.
שאלה: מיקום נרות חנוכה: בביתי החדש אין חלון שיוצא לרחוב 1. מצד אחד יש מרפסת היוצאת לכיוון פארק שבעצמו נמצא בירידה מן ההר כך שבית הכי קרוב גם נמוך בהרבה מהחלון. כמעט ואין אנשים שמטיילים בפארק, בטח בשעות הלילה 2. כיוון שני הינו גינה, אך גם כאן יכלו לראות את החנוכיה רק תושבי הבית ממול או מעט אנשים היורדים לפארק. מצד שני, תושבי הבית אינם נמצאים בגינה בעצמם. 3. כניסה לדירה, מהצד החיצוני ישנה רק שכנה אחת שיכולה לראות את החנוכיה.השאר לא עוברים דרכנו. מכל האפשרויות היה נדמה לי הכי הגיוני להדליק בתוך הבית סמוך לדלת כך לפחות יהיה פרסום הנס לתושבי הבית. עוד הערה: אנחנו אשכנזים, כך שיש ב"ה כמה חנוכיות של בנים בנוסף לחנוכית בעל הבית (שלא הגיעו לבר מצווה) ואותם אולי כדאי לשים במקומות שונים. מראש
תשובה: לנוהגים שכול בני הבית מדליקים חנוכייה. תדליקו במקומות 1 ומקום 2. כך נראה הטוב ביותר.
שאלה: לקיחת ויטמינים בשבת: האם מותר ליטול תוספי מזון (כדורי ויטמינים, אומגה 3 וכו ) בשבת וביום טוב? ואם כן, האם בכל הצורות (כדור בליעה, כדור מציצה, כדור לעיסה, שתייה כנוזל וכו )?
תשובה: בענין לקיחת ויטמינים בשבת מצויות בקרב פוסקי זמנינו שלוש גישות עיקריות: הדעה המחמירה   השמירת שבת כהלכתה (פרק ל"ד סע' כ') אוסר לאדם בריא לקחת ויטמינים בשבת, ומתיר לחולה אף שאין בו סכנה. כמו כן מתיר לקחת ויטמינים שמשמשים כתחליפי מזון כיון שהם נחשבים למאכל. וכן פסק הרב אויערבך (שש"כ פרק ל"ד הערה פ"ה). הדעה האמצעית - שו"ת אגרות משה (אורח חיים חלק ג סימן נד) כתב לחלק בין סוגי האנשים ובין סוגי הוויטמינים: ויטמינים שאינם מבריאים את האדם, אלא מחזקים אותו מעט, כמו שמתחזק מאכילת בשר וכדו'   מותר לקחת בשבת. ויטמינים שמרפאים כגון: אדם בריא החלש בטבעו שהויטמינים מחזקים אותו - יש להחמיר. ויטמינים שהם רפואה - אסור בכל עניין. הדעה המקלה - שו"ת ציץ אליעזר (חלק י"ד סימן נ') מתיר באופן מוחלט לקחת ויטמינים בשבת. וכן כתב בילקוט יוסף (שבת חלק ד' סי' שכ"ח סע' נ"ה) שמותר לבלוע כדורי ויטמינים בשבת, גם לאדם בריא הבולעם כדי לחזק את מזגו, וכל שכן שיש להקל בזה למעוברות ומניקות וילדים קטנים. ומכל מקום עדיף להתחיל ליקח מהם מערב - שבת. ומי שיכול להימנע מזה בשבת בלא שום קושי, תבוא עליו ברכה. נוסיף שהציץ אליעזר אף התייחס ללקיחת תרופות הרגעה וכתב שתרופות אלו "שאינם מרפאים כלל ובאים רק להשקטת העצבים והמתח בלבד, או השקטת מיחושים הגורמים לו את ההפרעה, אבל אינם מרפאים, סוגים כאלה יש מקום להתיר לקחתם בשבת".
שאלה: נטילת ידיים בחדר השירותים: האם מותר ליטול ידיים במקומות שהכיור היחיד שנמצא בהם נמצא באותו חדר של בית הכסא (למשל בקרונות הרכבת וכו )? אם כן, האם מותר לברך על נטילה כזו?
תשובה: נטילת ידים בשרותים מותרת בשעת הדחק כשאין לו מקום נטילה אחר ליטול את ידיו. ( שארית יוסף ח"א עמוד לב. ילקו"י על השכמת הבוקר עמוד תמא. מנחת יצחק חלק א' סי' ס', וחלק ד' סימן ל"ו) עדיף אם הדבר אפשרי להוציא את המים החוצה וליטול ידים בחוץ.(הר צבי חלק א' סי' נ') ואם לא ניתן ליטול בחוץ, אם אפשר, יצא מבית הכסא כאשר ידיו עדין רטובות וינגבם בחוץ. (פסקי תשובות, ס' ד' סע' י"ט)
שאלה: עניית אמן על ברכה בשידור: האם יש לענות "אמן" כשאני שומע מישהו מברך ברכה בטלוויזיה או בסרטון באינטרנט? האם יש הבדל אם מדובר בשידור חי או בסרטון שצולם בעבר?
תשובה: ברכה שנשמעת בשידור חי - רשאי השומע לענות אמן אך אינו חייב. ברכה שנשמעת מהקלטה - אין לענות אמן. מקורות: בגמרא מסכת סוכה (דף נ"א עמוד ב') מסופר על בית הכנסת הגדול באלכסנדריה שהיה שם קהל גדול מאוד, ולא כולם היו יכולים לשמוע את ברכותיו של החזן ולענות אחריהן אמן. לפיכך היה השמש מחזיק מטפחות בידו, וכיוון שהגיע הזמן לענות אמן - היה מניף במטפחות וכל הקהל היו עונים אמן. ומבואר בתוספות (דף נ"ב עמוד א' ד"ה וכיון) שהמתפללים שלא שמעו את החזן לא היו יוצאים ידי חובה בברכותיו, ומכל מקום לענות אמן צריך כל מי שיודע בבירור שכעת נאמרת ברכה מפי חברו ויודע גם איזו ברכה בירך חברו. וכך כתבו הפוסקים: אגרות משה (או"ח חלק ד' סימן צ"א) כתב שיש לענות אמן מספק. וכן בשו"ת יחווה דעת (חלק ב' סימן ס"ח) האריך בעניין זה והסיק שרשאי לענות אך אינו חייב. במנחת שלמה (חלק א' סימן ט' אות א') כתב שאין צריך לענות אמן כששומע דרך הטלפון.
שאלה: טלטול מדחום ומסרק בשבת: לתיק הטלית שלי מחוברים מן מד חום ומסרק. האם דברים אלו הם בגדר מוקצה, ואסור שיהיו מחוברים לתיק הטלית שלי בשבת?
תשובה: מד חום נחשב למוקצה. מסרק שאסור בשימוש בשבת כגון: מברשת שאינה רכה, נחשב ככלי שמלאכתו לאיסור שמותר לטלטלו לצורך גופו או מקומו. הרב אויערבך הורה שאם אדם לא הוציא את מפתחות הרכב בערב שבת מצרור המפתחות שלו, עדיף בשבת לטלטל את כל צרור המפתחות, עם מפתחות ה'מוקצה' שבו, כיון שטלטול זה נחשב רק כטלטול מן הצד, מאשר להוציא את המוקצה בידיים בשבת דהוי טלטול גמור. (שמירת שבת כהלכתה פ"כ הערה ש"ט). וא"כ גם במקרה של מוקצה התלוי בשקית הטלית   אם שכחו ולא הוציאו את המוקצה מערב שבת ולא ניתן להורידו בשבת על ידי נענוע וכו' ניתן לטלטל את כל תיק הטלית עם המוקצה שבו.
שאלה: דיבור באמצע שמונה עשרה: 1. כשהתפללתי תפילת יחיד בחדרי, קרה שאחד מבני משפחתי בא ודפק על דלתי בזמן תפילת שמונה עשרה, ולא התאפשר לי לענות לו. לאחר מספר פעמים שדפקו על דלתי עניתי "רגע" או "עוד כמה דקות" באמצע התפילה. השאלה שלי היא מה הדין לגבי התפילה? האם היא נפסלת ויש להתחילה מחדש או להמשיך להתפלל מהמקום שבו הפסקתי בדיבור? 2. האם יש שוני בין הפסק בדיבור בזדון לבין הפסק בדיבור בשוגג בזמן תפילת שמונה עשרה?
תשובה: אין לדבר כלל באמצע שמונה עשרה. בדיעבד מי שדיבר באמצע שמונה עשרה חוזר לתחילת הברכה שעומד בה ובשלוש ברכות ראשונות ושלוש אחרונות חוזר לתחילת שלוש הברכות. (ועיין עוד בשו"ע סי' ק"ד סע': א' ה' ו' ובנושאי הכלים שם). העצה הטובה למצב זה היא לתלות שלט על הדלת אני מתפלל כעת נא לא להפריע. משנה ברורה (סימן קד ס"ק כ"ה) מחלק בין שלושה מצבים של דיבור: דיבר באונס(כגון על ידי אנס וליסטים וכדו'): אם דיבר באמצע ברכה דיבור קצר, אפילו אם לא נמשך הדיבור בשיעור "כדי לגמור אותה ברכה - חוזר לראש הברכה". אם שהה על ידי השיחה כדי לגמור את כל התפלה מתחילתה לסופה - חוזר לראש התפלה. דיבור בשוגג (ע"י איזה טעות או שסבר שמותר) אפילו שהה כדי לגמור את כל התפילה - חוזר לתחילת הברכה. אם שח בין ברכה לברכה - מיד בתום הדיבור גומר תפלתו ממקום שהפסיק. דיבר במזיד נחלקו הפוסקים בדינו. דעת השו"ע (וכן דעת הט"ז וכה"ח ס"ק לג) שדינו כמי שמפסיק באמצע תפילתו בשוגג. דעת הב"ח, (וכן סוברים המ"א והח"א) שהואיל והפסיק במזיד, פסל את תפילתו וצריך לחזור לראש, בכל מצב.
שאלה: אריכות בשמונה עשרה כשמחכים לי: אם אני מבין שמחכים רק לי כדי להתחיל חזרת הש"צ או כדי להגיד קדיש, לדוגמה, אך אני עדיין באמצע תפילת שמונה עשרה, עליי למהר בתפילתי כדי לא ליצור טורח ציבור ושכולם יחכו רק לי או להמשיך בתפילתי בקצב הרגיל ולא לפגוע חס ו בכוונתי בתפילה?
תשובה: הרמב"ם (הלכות תפילה פרק ו' הלכה ב') כתב: "המתפלל עם הציבור לא יאריך את תפלתו יותר מדאי אבל בינו לבין עצמו הרשות בידו". הגר"ש דבילצקי שליט"א בהסכמה לס' שיירי מצוה כתב שזמן תפלת לחש שאינו בגדר הארכה וטירחא על הציבור בימות החול 9 דקות ובשבת 6 דקות. לגבי פסק הלכה בנושא זה כדאי לשים לב לעוד מספר נקודות: האם מציאות זו שכיחה או נדירה - האם כל יום מזדמנת לאדם מציאות כגון זו או אחת לתקופה. מה תהיה ההשלכה כלפי הציבור אם יעזוב המאריך בתפילתו את המנין   האם המנין יסגר? מהו קצב התפילה של הציבור והאם המאריך נחשב כמאריך יותר מן המקובל? בשאלות כגון אלו בהנהגת התפילה בקהילה כדאי מאוד להתייעץ אם רב המכיר את בית הכנסת ואת הנפשות הפועלות בו. בהצלחה.
שאלה: נר תמיד: סבי נפטר ורציתי לדעת אם בתור נכדה מותר לי לשים נר תמיד (נר זכרון חשמלי), אני רוצה לשים בביתי ויש שאומרים שאסור לנכדים רק לבניו ובנותיו. אשמח לקבל תשובה
תשובה: אין בזה איסור לנכדה שמרגישה קשר לסבא.
שאלה: הידור החנוכייה: אני יודע שצריך להשתדל להדר בנרות שיהיו משמן זית. אבל האם יש טעם להדר גם בחנוכייה? יש הבדל האם זה כסף או זהב, והאם זה קריטי - או שעדיף ללכת על חנוכייה פשוטה שנראית נחמד ופשוט לתרום את הכסף שהתכוונתי לבזבז על חנוכייה לעניים? ועוד שאלה, האם זה משובח יותר שהחנוכייה נראית כמו הצורה של החנוכייה במקדש (לא אותו גודל) או שאפשר גם בצורות אחרות ושהעיקר שהנרות יהיו באותה קומה (חוץ מהשמש כמובן)?
תשובה: החנוכייה צריכה להיות כשירה וטוב שתהיה נאה,בגדר זה אלי ואנווהו התנאה לפניו במצוות. יופי העין אינו מחייב מחיר יקר.
שאלה: הייתי בבית קברות ואני חוששת.: הרב, סבא שלי נפטר לפני יותר מחודש ובשלושים אמא שלי הלכה לבית העלמין ואמרה לי לבוא אתה הלכתי אבל לא נכנסתי לקבר ממש נכנסתי לתוכו אבל בצד שלו. היו שם הרבה גברים והם הסתכלו עליי למרות שהייתי צנועה הרגשתי ממש לא בנוח. והתביישתי מאד. אח"כ אמא שלי באה ויצאנו משם. היום קראתי באתר מסויים שאסור לאשה ללכת לבית קברות כי זה מביא עליה הרבה קטרוגים והרבה חולאים וסכנות וכדומה.ויותר מסוכן אם יש שם גברים. הרב אני ממש חוששת.אני לא ידעתי את זה ונכנסתי לשם והסתכלו עליי הרבה אנשים.לא התכוונתי שהסתכלו עליי השתדלתי להסתתר אבל הם ראו אותי בכל זאת ועכשיו אני חוששת.
תשובה: ב"ה קראתי את מכתבך וממש הבנתי אותך. יש לא פעם דברים שאנו קוראים שהם גורמים לנו לחששות, לתחושות לא טובות, וחשוב לדעת לקחת את הדברים נכון. התורה היא ענקית ויש בה המון המון רמות. יש בה רמה של אנשים פשוטים, אנשים שמשתדלים בדרך הפשוטה להתקרב לה', ולעשות את רצונו. וישנם דברים המתאימים לאנשים קדושים עליונים, והיא דרכה המבוססת על תורת הסוד. לא לכל אחד מתאים ללכת בדרגה הזו של אנשי הסוד. פעמים שאנשים מנסים ללכת בדברים האלו ובגלל שהיא לא מתאימה להם הם ממש נבהלים ומפסידים המון דברים טובים. לכן, חשוב מאוד לחיות בטבעיות על פי התורה, ולדעת שיש עוד רמות ולא צריך להתרגש אם הרמות האלו לא מתאימות לנו. כמובן שיש לשאוף להתקדם, אבל אם הדברים האלו גורמים לאדם לתחושות לא טובות, זה מלמד אותנו שהדבר לא מתאים לרמה שלנו. ראי, זכית לאוצר גדול, גם לכיבוד הורים וגם לזכות את הסבא, ואלו ממש מצוות גדולות ועצומות, שצריכות למלא אותך בשמחה גדולה. שהרי את יודעת שכל מצוה היא אוצר עצום, שאין לה שכר בעולם הזה כי כל ההנאות וכל הדברים של העולם הזה לא יכולים להגיע לשכר של מצוה אחת. ולכן אל תיבהלי ממה שהם עשו וממה שהם אמרו. יחד עם זאת נכון להשתדל שלא לחזור על דבר זה, ולא להיכנס לבית העלמין ובפרט במקום שיש גברים. וגם אם בכל זאת את נכנסת, דעי שיש לא מעט שאומרים שאין בכך בעיה. שתהיה לך המון הצלחה ושה' ישלח משיח צדקנו במהרה ונזכה לתחיית המתים במהרה. הרב יצחק גרינבלט.
שאלה: מה מותר לאכול בשנת שמיטה?: יש לי בגינה תפוחי אדמה שהנחתי באדמה אני חושבת לפני ראש השנה. לא טיפלתי בהם בכלל, ואני חושבת שעכשיו אפשר להכין מהם לביבות. האם מותר לי להוציא את המבצבצים מהאדמה ולאכול? ובכלל לא הבנתי מה מותר לאכול בשנת שמיטה מהגינה שלי מבחינת ירקות ועשבי תיבול? (על פירות קראתי) ב
תשובה: וברכת ד' אם הוכנסו לאדמה לפני ראש השנה הם קדושים בקדושת שביעית, אבל אם לאחר ראש השנה הרי זה ספיח ואסור באכילה. בקשר לעשבי תיבול נא לפרט במה מדובר. חנוכה שמח הרב יהודה הלוי עמיחי מכון התורה והארץ כפר דרום שבי דרום
שאלה: אורך חוטי הציצית - כדעת מי פוסקים: ראיתי שאורך חוטי הציצית 12 גודלים יש אומרים 24 ס"מ ויש אומרים 30, כמי פוסקים?
תשובה: שיעורי ח נקבעו על ידי הרמב"ם כפי שהביאם הרב חיים נאה וכך נוהגים כלל העדות וכך מנהג ירושלים מאז ומתמיד. וכן נוהגים כך למעשה כול הספרדים ורוב האשכנזים מכלל החוגים הרב שאול ישראלי זצ"ל הרב דוב ליאור שליט"א ועד העדה החרדית.בין להקל בין להחמיר. שיעור 24 ס"מ,כאשר שיעור הטפח הוא 8 ס"מ. (ומי שפסק אחרת פסק רק דעתו לחומרא ולא לקולא.)
שאלה: ערכאות- משפט פלילי: רציתי לדעת האם לדעת הרב אין בעיה הלכתית לעו"ד להיות תובע או שופט במשפט פלילי? ידוע לי שיש בכך מחלוקת ואשמח אם הרב יתייחס למקורות.
תשובה: יש בעיה אך בכ"ז פלילי מותר ר' בספרי באהלה של תורה ח"ד סי' טו והלכה בימינו מהדו"ב עמ' 466
שאלה: שמירת 3 שעות בין בשר וחלב לנשואה: אני נוהג לשמור 3 שעות בין בשר בחלב כמנהג אבותי (יוצאי אשכנז-גרמניה). אשתי נהגה בבית הוריה לשמור 6 שעות. האם יש מניעה לכך שעכשיו אחרי החתונה, היא תשמור 3 שעות כמו שאר מנהגי הבעל שהיא מקבלת מיום חתונתה? שמעתי בשם הגרשז"א, שאפי שמהרש"ל כתב שמי שיש בו ריח של תורה צריך להחמיר בזה, יוצאי אשכנז אינם צריכים להחמיר כיון שהמנהג מבוסס, א"כ כמו שאני לא צריך להחמיר בזה כך גם אשתי, נכון?
תשובה: אתה יכול להמשיך את מנהגך (בבשר בקר הייתי ממליץ להחמיר אך אינך חייב) אשתך יכולה לנהוג כמוך
שאלה: הדלקה חנוכיה במוצ"ש: לרב. מי שמחמיר ר"ת בצאת השבת ידליק מאוחר או שאחד מבני הבית שלא מחמיר ר"ת ידליק? השאלה נשאלה בהמשך לשאלה "נרות חנוכה - זמן רבינו תם"
תשובה: לגבי הנוהגים כר"ת יש מחלוקת האם יחמירו גם במוצאי שבת חנוכה לעניין הדלקת נרות. בכול מקרה לשאלתך שאחד מבני הבית מוציא את השבת ככול עם ישראל הוא ידליק את הנרות בבית בזמנם. (מקראי קודש פרק יא הערה לא בשם הגר"מ אליהו זצ"ל)
שאלה: האם זה ר שבת תעביר פעולה מול בנים? : היינו שמחים להתייעץ ולשמוע את דעת הרב בעניין מסוים. בכל ליל שבת כולנו מגיעים לפעולת חבריא ב בבני עקיבא (גילאי 15 - 23 בדר"כ). כרגע הפעולות מעורבות בנים ובנות יחדיו, אך כבר הרבה מאוד שנים רק הבנים מעבירים פעולה, כי חלקנו חשב שזה לא כ"כ צנוע שבת תעביר פעולה ושיחה מול בנים. לאחרונה התעורר רצון אצל הבנות גם לעביר פעולה לכולם, יש להם נושאים שחשוב להן לדבר עליהם ולשתף את כולם. האם לדעת הרב זה ר או בעייתי?
תשובה: האם הבנות שותקות ואינן מוציאות הגה מפיהן?
שאלה: תות שדה בשביעית: תותים שלא ידוע אם יש השגחה, הם נקטפו בשביעית אבל ידוע שלא נשתלו בשביעית. מותר לאכול אותם? אם מוכרים לנו אותם זה נקרא לסחור בשביעית? ולכן אסור לאכול? או שאם קנינו בדיעבד מותר? חמי קנה ממישהו שיש לו שדה תותים והם יודעים שנשתלו בשישית.
תשובה: שבוע טוב אם בתותים הללו לא נעשה היתר מכירה הם קדושים בקדושת שביעית. אם הם גדלו בחממה יש בהם קדושת שביעית מספק. על כן הבעיה היחידה שיש כאן זה מסחר בשביעית, אולם איסור מסחר לא פוסל את התוצרת, וכמו כן אם אתם קבלתם אין כאן מסחר כלל, ועל כן אפשר לאכול את התותים. אין התשובה הזאת מתייחסת לשאלת החרקים בתותים, שלדעתי זו בעיה קשה יותר (דאורייתא) מאשר מסחר בשביעית (דרבנן). חנוכה שמח הרב יהודה הלוי עמיחי מכון התורה והארץ כפר דרום שבי דרום
שאלה: שאלות על שמיטת כספים: יש לי כמה שאלות בנוגע לשמיטת כספים: 1. האם מותר ללוות כסף בזמן שנת שמיטה, ואם כן מה עושים? 2. אם חבר שלי בזמן שנת השמיטה קונה לי שתייה מה צריך לעשות?
תשובה: דיני שמיטת כספים חלים רק בסוף שנת השמיטה ולא במהלכה. כלומר החוב נשמטים (מתבטלים) רק עם סיום שנת השמיטה. לכן אם אדם חייב לחבירו כסף, החוב נשמט בסוף השנה, אולם מאז ימי בית שני תקנו ח לכתוב "פרוזבול" שבו אדם מוסר את חובו לבית הדין ונחשב הדבר שבית הדין מגובה בעבורו את החוב, וחוב כזה אינו נשמט בשמיטה. לכן את המלווה יכתוב פרוזבול בסוף שנת השמיטה החוב ישאר בעינו.
שאלה: טלית ישנה: לרב. האם צריך לגנוז טלית או ציצית ישנים או אפשר לזרוק לאשפה?
תשובה: אפשר לסגור בצורה מכובדת בשקית ולהשליך.
שאלה: מכירה גם לנשים כשהמוכר גבר: האם מותר לגבר נשוי למכור בחנות אופטיקה המיועדת למשקפי גברים נשים וילדים? החנות היא בתוך עיר חרדית, והקונים חרדים.
תשובה: "סדין עשתה ותמכור וחגור נתנה לכנעני" נאמר באשת חיל לא שמענו על איסור לשני המינים לסחור ביניהם
שאלה: חשמל בשבת: שאלתי היא על איזה אב או תולדה עובר המשתמש בחשמל בשבת, ואעפ"י שעניתם על שאלות דומות לא ברור לי כל צרכי: רוב העולם לא קיבל את חידוש החזו"א שיש בחשמל איסור בונה וכן את החידוש שיש בכך איסור מוליד דרבנן כי ח לא גזרו על חשמל. כמו כן לגבי חוט להט במנורה שאומרים שיש כאן מחמם מתכת, הרי חימום מתכת היא מלאכה שנעשית ע"י אש ואילו כאן ישנו חימום על ידי דבר אחר שלא היה במשכן וכמו שמותר לבשל בחמה!! אם כן, מדוע שבישול בחשמל יהיה גרוע מבישול בחמה שמותר לכתחילה?
תשובה: ב"ה שלו-ם וברכה הרמב"ם פוסק: א) ".המחמם את המתכת עד שתעשה גחלת הרי זה תולדת מבשל " (שבת ט, ו) ב) ".וכן המדליק את הנר או את העצים בין להתחמם בין להאיר הרי זה חייב. המחמם את הברזל כדי לצרפו במים הרי זה תולדת מבעיר וחייב "(שם יב, א). הראב"ד הקשה למה לא חייב משום מבשל? המגיד משנה באר:" שכל דבר שהוא עצמו נעשה אור ושורף אין ראוי לומר המבשל אלא מבעיר.". הלחם משנה(שם) מבאר שאין סתירה בלשון הרמב"ם אלא בתחילה שמרופף את הברזל חייב משום מבשל ואחר כך כשבוער חייב משום מבעיר, וכוונת המגיד משנה שחייב גם משום מבעיר. לא מצאתי שחילקו במבעיר מי גרם להבערה לכן החיוב על מבעיר הוא על התוצאה ולא חשוב מה הגורם להבערה. יש להבהיר שלפי הרמב"ם חיוב מבעיר ברזל זה רק כאשר מתכון לצרף אולם לפי רש"י(שבת מב., קלד.) והיראים יש חיוב הבערה במתכת כי צורפי זהב היו מתיכים אותה עבור מלאכת המשכן(אבני נזר רכ"ט,י"ז). הרב חגי בר גיורא
שאלה: הידור בפתילות ציצית ללא פלך: שבוע טוב וחנוכה שמח, רציתי לשאול האם יש הידור בפתילות ציצית ללא פלך. האם עדיף ההידור בציצית שאני הולך איתה ביום יום או בטלית? וכן רציתי לשאול מה מקורו של ההידור והאם אכן הוא יקר כל לך (כ 600 ש"ח)? ישר כח ותזכו למצוות
תשובה: ב"ה שלו-ם וברכה נפסק בשולחן ערוך(אורח חיים יא, א):" החוטין צריך שיהיו טוויין לשמן ". כיום עושים את הטוייה במכונה חשמלית, המחמירים טווים ביד בעזרת גלל שנקרא פלך, ויש שרוצים להחמיר שהטווייה תעשה רק ביד. הסיבה לחומרה היא בגלל כוונה לשמה, אולם גם בטווייה בעזרת פלך אדם מפעיל את הפלך בגופו ולכן זה מספיק גם למחמירים שלא מחשיבים את הפעלת מכונה חשמלית כלשמה. הרב חגי בר גיורא
שאלה: מוזיקה בעבודה בזמן אבל : אני נמצאת בשבעה על מות אבי. אני מחזיקה מסעדה ובערב משמיעים מוזיקה עם זמר. אני יודעת שאסור לשמוע מוזיקה בתקופת האבל. האם במסגרת העבודה אסור לי להיות נוכחת בערב כזה. מה עלי לעשות? על תגובתך
תשובה: לצורכי פרנסה מותר גם למנגן עצמו, אם ביכולתך להימנע ולו רק חלק מהערבים תבוא עליך ברכה.
שאלה: ברכה על הדלקת נרות לבד, הלל, טלית : ב"ה שליט"א חנוכה שמח א. אם הגיע הביתה להדליק נר חנוכה או אלמן שוודאי אין עימו אדם נוסף לברך על חנוכה, האם יברך בשם ומלכות? ב. האם אשה ספרדייה מברכת על הלל בחנוכה? ג. אם הוריד טלית כדי להוריד סוודר מעיל ואח"כ מחזיר טלית אם יברך ואם מותר ללבוש מעיל סוודר על הטלית וכך להתפלל?
תשובה: 1. ידליק - יניח חנוכייה במקום הנכון יראו את החנוכייה אנשים נוספים. 2. לדעת הגר"ע יוסף - לא, לדעת הבא"ח והגר"מ אליהו - יכולות לברך. נשות יוצאות מרוקו נהגו לא לברך. 3. לא יברך, מותר.
שאלה: הדלקת שמש ואסרו חג: חנוכה שמח, רציתי לשאול האם גם בימינו שיש תאורה ראוי להמשיך ולהדליק את השמש? ובנוסף רציתי לשאול מדוע ממשיכים לקים את אסרו חג בימינו למרות שניתן לדיק היטיב מבחינת מועדי החגים? ישר כח ותזכו למצוות
תשובה: גם כיום נוהגים להדליק את השמש למרות התאורה שיש בכל מקום. אסרו חג הוא היום הצמוד לסוף שלושת הרגלים. היינו כב בניסן, ז בסיון וכג בתשרי. והוא יום שנוהגים בו קצת שמחה ולא מתענים בו. והטעם לכך הוא כיון שבו היו נאכלים קורבנות השלמים בזמן בית המקדש. שאלתך היא על יום טוב שני שנוהגים בחוץ לארץ. זהו דין שונה שלכל יום טוב מצמידים יום נוסף של חג הנקרא יום טוב שני של גלויות, ומקורו כפי שכתבת, מחמת הספק בזמן ח מתי היה ראש חודש וממילא מתי חלים החגים. גם לאחר שנקבע הלוח ממשיכים לנהוג בחו"ל יומיים, או משום שכך נתקנה להם תקנת יום טוב וכביכול התארך להם החג מיום אחד ליומיים או משום שאנו ממשיכים להחזיק במנהג אבותינו שמא עם הגלויות והצרות ישתכח חשבון החודשים ויטעו בזמן ראש חודש ויבואו לחלל את המועדות ולאכול חמץ בפסח וכדומה.  עיין גמרא ביצה ד עמוד ב ועוד
שאלה: לשון הרע על מפורסמים: יש לי שאלה ברשותך אשמח אם תענה. ראיתי בטלוויזיה בחדשות של ערוץ הבידור דיווח על זוג מפורסם שהתחתן אני ואימי צפינו בזה ודיברנו בנינו על זה שאנחנו לא חושבות שזה יחזיק מעמד ועל עוד כל מיני שטויות בנינו. האם זה נחשב דיבור אסור?
תשובה: אכן אסור
שאלה: האם מותר לשתות קפה ותה בהכנה עצמית בחו"ל ללא הכשר?: בכוס חד פעמית?
תשובה: ב"ה שלו-ם וברכה אין בעיית במים חמים כאשר הכלי משמש רק להרתחת מים ולא אוכל כך שאין חשש שהמייחם טרף. אולם יש לוודא שלא הוסיפו טעמים לתה קפה אלא הם טבעיים. הרב חגי בר גיורא
שאלה: זריקת נייר עם שמות: מותר לקרוע, למחוק ולזרוק לפח נייר שכתוב עליו, ב"ה הקב"ה, ה, ד, "יוד-קיי-ואו-קיי" (הכוונה עם האות ק )?
תשובה: מעיקר הדין מותר לזרוק לפח את כל השמות שכתבת. יש מעטים המחמירים לכתוב דווקא ולא ב"ה כיון שדינו יותר קל.  עיין שו"ת בצל החוכמה ד קה  ציץ אליעזר כב נא
שאלה: ברכת  אשר ברא  בנישואין שניים - המשך: הרב השיב שבנישואין שניים יש לברך בשלשה ימים ראשונים שלאחר הנישואין ברכת אשר ברא אם יש פנים חדשות. הייתי רוצה לדעת את מקור הדבר כי לא מצאתי בפוסקים בשום מקום הצרכת פנים חדשות לברכת אשר ברא. (אכן נחלקו הדעות אם מברכים ברכה זו בנישואין שניים כל שלשה ימים, אך ללא קשר לפנים חדשות). בכבוד ו השאלה נשאלה בהמשך לשאלה "שבע ברכות בנישואין שניים"
תשובה: מה שאמרתי שמברכים מובא בבית שמואל בסימן סב באבן העזר, אבל ערוך השולחן מביא את הדעה הזו ודוחה אותה, הוא אומר שיש גירסא כזאת בטור ומוכיח שראשונים אחרים לא סוברים ככה, וגם בגירסא הזאת בטור הוא רוצה לומר שזו טעות, ולמסקנה הוא אומר באופן חד משמעי שמי שמברך זו ברכה לבטלה. ולכן אלמן שנשא אלמנה או גרוש שנשא גרושה לא יברכו בשבעת הימים את ברכת "אשר ברא" למרות שיש דעה שמברכים. את שבע הברכות בנישואים שניים מברכים רק תחת החופה ובסעודה הראשונה. אם לאחד מהם זה נישואים ראשונים כן מברכים. אבל "שהשמחה במעונו" בברכת המזון אפשר לומר בכל שלושת הימים.
שאלה: חתונה במוצאי ל"ג בעומר : אני וארוסתי קיבלנו הצעה להתחתן בל"ג בעומר שיוצא ביום א. אני ממוצא אשכנזי וארוסתי ממוצא ספרדי. בעלי האולם הבטיחו כי תאריך זה כשר לחתונה וכי לא תהיה בעיה. בינתיים ביררנו עם כמה רבנויות וקיבלנו תשובות שונות. ברבנות נתניה פסלו את היום ואמרו כי מותר להתחתן רק בראש חודש. ברבנות ת"א אמרו שניתן להתחתן רק עד השקיעה. וברבנות חוף השרון כנראה שמתירים. בגלל שהתאריך קריטי עבורנו ואם לא נתחתן ביום זה, השמחה תדחה בחודשים רבים אנו מנסים להבין האם קיימת אמת הלכתית אחת. אציין כי אני לא מבית דתי (ואין מסורת של הקפדת הלכות עומר במשפחתי) אך עם זאת אני נוהג להתפלל ולקיים מצוות שונות.
תשובה: ב"ה שלו-ם וברכה מזל טוב. קיימים 3 מנהגים לאשכנזים. 1) לא מתחתנים מפסח עד בוקר ל"ג בעומר. 2) לא מתחתנים מראש חדש אייר עד לפני שבועות. 3) לא מתחתנים מפסח עד שבועות חוץ מיום ל"ג בעומר, 3 ימים לפני שבועות וכיום יש המתירים גם ביום ירושלים. ספרדים לא מתחתנים עד בוקר ל"ד בעומר. משום כך קבלת תשובות שונות. תזכו בעזרת ה' שהשכינה, אהבה, אחוה ורעות ישכנו בבתיכם. הרב חגי בר גיורא
שאלה: הפסקת בשמונה עשרה ונדר על מנחה וערבית: 1. אני מתפללת שחרית עד שמונה עשרה בנסיעות וכשאני מגיעה למקום העבודה אני ממשיכה ומסיימת שם את שמונה עשרה עד סוף התפילה- ז"א שאני עושה הפסקה קצרה בין כל התפילה לשמונה עשרה. האם אפשרי להמשיך ככה או שעדיף להתפלל 18 בנסיעה? 2. אני משתדלת להתפלל גם מנחה וערבית אך לא תמיד יוצא לי. האם כל תפילת מנחה וכל תפילת ערבית אני צריכה להגיד שזה בלי נדר? ואם כן, האם אני צריכה לעשות התרת נדרים על כל התפילות עד עכשיו?
תשובה: א. אי אפשר להפריד בין קריאת שמע וברכותיה לשמונה עשרה. יש להצמיד את 'גאל ישראל' לתחילת שמונה עשרה ולא להפסיק כלל ביניהם. אפילו אם זה מצריך תפילת שמונה עשרה בישיבה תוך כדי נסיעה. ב. אם חשבת שאת חייבת להתפלל מנחה וערבית אינך צריכה לעשות התרת נדרים. אם ידעת שאינך חייבת ואת רק מחמירה על עצמך ולא אמרת שזה בלי נדר, יש לעשות התרת נדרים. בכל מקרה, מכאן ולהבא, אפשר לומר פעם אחת שאת מתפללת מנחה וערבית בלי נדר, ואין צורך לומר בכל פעם מחדש. אשרייך שאת מקפידה על תפילות!
שאלה: טיסה לאומן, לרבינו.: האם יש היתר לטוס לאומן, לרבינו? אם לא, למה אסור? (אפשר מקור?)
תשובה: המבלי אין קברים בארץ? הרי הארץ מלאה בקברים חשובים יותר, קברי אבות במערת המכפלה, קבר רחל, קברי גדולי ישראל בצפת ובירושלים, רשב"י ועוד ועוד